Document ID: 32005R2003

KOMISIJAS REGULA (EK) Nr. 2003/2005
(2005. gada 8. decembris),
ar ko groza Regulu (EK) Nr. 447/2004 attiecībā uz SAPARD programmas paveiktā novērtējumu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 32. panta 5. punktu un 33. panta 5. punktu,
tā kā:
(1)
Saskaņā ar 12. panta noteikumiem Komisijas 1999. gada 22. decembra Regulā (EK) Nr. 2759/1999, ar ko nosaka to, kā piemērot Padomes Regulu (EK) Nr. 1268/1999 par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās (1), SAPARD programmas paveiktā novērtējums ir jāpabeidz vēlākais trīs gadus pēc plānošanas laika beigām.
(2)
Ir jānodrošina, lai novērtējumus varētu vēl veikt un finansēt pēc 2006. gada, tas ir, pēc tam, kad beigusies izdevumu atbilstība programmai SAPARD saskaņā ar Padomes Regulu (EK) Nr. 1268/1999 (2).
(3)
Tādēļ, lai tas attiektos arī uz SAPARD programmas paveiktā novērtējumu, ir jāgroza 3. pants Komisijas 2004. gada 10. marta Regulā (EK) Nr. 447/2004, ar ko nosaka noteikumus, kuri atvieglo pāreju no Regulā (EK) Nr. 1268/1999 noteiktā atbalsta uz Regulā (EK) Nr. 1257/1999 un Regulā (EK) Nr. 1260/1999 paredzēto atbalstu Čehijai, Igaunijai, Latvijai, Lietuvai, Ungārijai, Polijai, Slovēnijai un Slovākijai (3).
(4)
Attiecīgi jāgroza Regula (EK) Nr. 447/2004.
(5)
Šajā regulā paredzētie pasākumi ir saskaņā ar Lauksaimniecības struktūru un lauku attīstības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 447/2004 3. panta 2. punktu aizstāj ar šādu punktu:
“2. SAPARD programmas paveiktā novērtējumus, kas paredzēti Komisijas Regulas (EK) Nr. 2759/1999 (4) 12. pantā, kā arī to projektu apmaksu, kam saskaņā ar Regulu (EK) Nr. 1268/1999 piešķirtās apropriācijas ir vai nu beigušās, vai nepietiekamas, var iekļaut lauku attīstības plānošanā laika periodam no 2004. gada līdz 2006. gadam saskaņā ar Regulu (EK) Nr. 1257/1999, un tos var finansēt ELVGF Garantiju nodaļa.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 8. decembrī

Labels: 4
19
6
18
15